Clavea (maladeye des bedots)

Li claveamots co trové dins sacwants motîs walons do 20inme sieke (E34), mågré l' disparexhaedje del maladeye avou l' baxhaedje do nombe di bedots après 1920 (scolaedje oblidjî, adon, les efants n' les plèt pus aler wårder. u noerès plokes ås bedots ou co volantès plokes ås motons), c' est ene maladeye des bedots ki s' prind foirt åjheymint.

C' est l' pus griyeuse di totes les maladeyes ås pocvirûsses.

Les noerès plokes ni sont nén les prindåves bocrês, ene maladeye bråmint pus doûce.

 Cåze 
Elle est cåzêye pa on pocvirûsse, come les noerès plokes ås djins et a des ôtès sôres di biesses.

 Minêyolodjeye 
 Sipårdaedje 
Li maladeye n' egzistêye pus el Walonreye, mins î a egzisté dinltins. 

Elle est foirt corant e l' Afrike bijhrece.

 Acsûjhaedje 
Dins les payis la ki l' maladeye est inzotike u la k' on eploctêye a tinzayeure (tos ls ans, tos les deus u troes ans), gn a k' les pus djonnes bedots ki seront acsûts.

Li rascråwance est assez foite; li morance pout aler disca 10 åcint des biesses. Li touwance pout aler disca 50 åcint des malådes.D.C. Blood, J.A. Henderson, O.M. Radostits, Veterinary Medicin, Baillière Tindall, London, (5inme ed., 1979, ISBN 0-7020-07-18-8, p.708

 Aparexhance clinike 
Li måladeye va dner des plokes sol tiesse u dzo l' cawe l' cawe ås berbis. Eto ås axheles des bedots. C' est totès plaeces la ki l' pea est fene, sins linne.

Come totes les maladeyes plocreces, on årè po cmincî ene rodjeur, pu ene pitite bouyete, pu on ptit clå ki va souwer po dner ene pitite crape ki va tchaire sins leyî d' traece. 

 Espaitchance 
L' eploctaedje des berbis et des bedots si fwait tos ls ans, u tos les deus troes ans dins les payis l' ki l' må est inzotike.


Dermatôze matneuse (maladeye des bovrins cåzêye pa on virûsse près-parint do ci do clavea)

 Sourdants 

Categoreye:Maladeyes des bedots
Categoreye:Maladeyes des bedots et des gades
Categoreye:Maladeyes ås virûsses des biesses